VAIO Ръководство на потребителя Серии SVS13A1/SVS1311/SVS1511

Концепция

# За видовете архивиране

Можете да използвате функцията Архивиране и възстановяване на Windows, за да архивирате важната информация.
Съществуват няколко вида архивиране според различните ви нужди, както е описано по-долу.

### Архивиране на файлове

Можете да избирате и архивирате папки и файлове, съхранявани на компютъра VAIO на DVD диск или на външен твърд диск. За подробна информация относно архивирането на данни вж. Помощ и поддръжка на Windows.

### Архивиране на системни образи

Можете да създадете архивно копие на цялата система на компютъра VAIO. Ако вграденото устройство за съхранение или компютърът спрат да работят, можете да използвате архивираните системни образи за възстановяване на компютъра до състоянието от времето на архивирането.
За създаване на архивиран системен образ се нуждаете от допълнителен твърд диск, форматиран във формат NTFS. Можете също така да архивирате системен образ на оптични дискове, като например Blu-ray Disc или DVD диск.
За подробна информация относно създаването на архивен системен образ вж. Помощ и поддръжка на Windows.

### Точка на възстановяване

След като инсталирате нов софтуер или промените настройките на Windows, е възможно да възникнат известни проблеми с компютъра VAIO (като например забавяне на работата, невъзможност за стартиране на софтуер и т.н.).
Можете да създадете точка за възстановяване преди подобна инсталация или да извършите промяна на настройки, за да възстановите системата в по-ранна точка във времето, в случай че възникне проблем. За подробна информация относно точките за възстановяване вж. Създаване на точка за възстановяване. [Подробности]
Забележка

- Ние няма да възстановим или компенсираме загубени или повредени данни при никакви обстоятелства, включително грешка на компютъра VAIO.

- Създайте носител за възстановяване скоро след закупуване на компютъра VAIO. В случай че не можете да създадете резервно копие на данните с функцията на Windows поради неизправност в компютъра, можете да използвате инструмента за архивиране, включен в носителя за възстановяване, за да архивирате данните.
  За информация за начина на създаване на носител за възстановяване вж. Създаване на носител за възстановяване. [Подробности]

Съвет

- Ако компютърът VAIO не е оборудван с дисково устройство, трябва да свържете външно устройство, като например външен твърд диск или DVD диск с компютъра, преди да архивирате или да преоразмерите дяла на устройството C: и да създадете друг дял. [Подробности]

Сродна тема
За архивирането
Архивиране на данните, когато не можете да стартирате Windows
Възстановяване на данни с помощта на Инструмент за възстановяване на данни от VAIO
Създаване на точка за възстановяване
Възстановяване на системните файлове с помощта на точката за възстановяване, когато не може да се стартира Windows