VAIO Ръководство на потребителя Серии SVS13A1/SVS1311/SVS1511

Задача

# Архивиране на данните, когато не можете да стартирате Windows

Ако не можете да стартирате Windows, архивирайте данните с помощта на VAIO Care спасяване на данни (VAIO Care Rescue).

## Възстановяване на данни

1. Натиснете бутона ASSIST, докато компютърът VAIO е изключен, за да се стартира VAIO Care спасяване на данни (VAIO Care Rescue).

Съвет

- Ако се появи прозорецът за избор на език на показване, изберете желания език и щракнете върху OK.

1. Щракнете върху Инструменти (Tools), след което върху Запазване на данни (Rescue Data).

1. Следвайте инструкциите на екрана.

Забележка

- Ако компютърът VAIO е оборудван с USB порт, който е съвместим със стандарта USB 2.0, когато използвате USB устройство за архивиране на данните, свържете USB устройството към порта.

Съвет

- Можете също така да стартирате VAIO Care спасяване на данни (VAIO Care Rescue) чрез носителя за възстановяване. [Подробности]

- Препоръчително е да изберете външен твърд диск като местоположение за записване на архивираните файлове, ако изберете Спасяване по избор (Custom rescue).

## Бележки за Запазване на данни

- Използвайте архивираните файлове внимателно, за да ги предпазите от неупълномощен достъп.

- Забранете функцията на Windows за шифроване на твърдия диск, преди да използвате Запазване на данни (Rescue Data) за архивиране и възстановяване на данни.
  Възстановените файлове, които не са шифровани на вграденото устройство за съхранение, обаче могат да бъдат лесно достъпни за неупълномощени потребители, които използват носители за възстановяване и този софтуер. Поради тази причина след използването на софтуера задайте паролата за включване на захранването или за твърдия диск, разрешете функцията на Windows за шифроване на твърдия диск и съхранявайте носителите за възстановяване на сигурно място, за да предпазите възстановените файлове от неупълномощен достъп.

- За възстановяване на данни, защитени с авторски права, като например музикални файлове, организирани от софтуер за възпроизвеждане на цифрово мултимедийно съдържание, използвайте инструмент за архивиране, указан от софтуера, използван за импортирането на такива данни. Sony не гарантира съвместимостта за възпроизвеждане на данни, които не са възстановени чрез указания инструмент за архивиране.

- Използването на Запазване на данни (Rescue Data) не гарантира архивирането на всички данни на вграденото устройство за съхранение.
  Sony не поема отговорност за загуба на данни, възникнала при процеса на архивиране.

- Използвайте захранващия кабел или адаптера за променлив ток за захранване на компютъра VAIO, когато използвате този софтуер.

- Архивираните файлове могат да бъдат разделени на два или повече файла и записани на указано място или преименувани в зависимост от избраното местоположение. Използвайте Инструмент за възстановяване на данни от VAIO (VAIO Data Restore Tool), за да възстановите архивираните файлове. [Подробности]

- Ако външният твърд диск или оптичното дисково устройство не поддържа USB връзка, трябва да инсталирате софтуерен драйвер.

Сродна тема
За архивирането
За видовете архивиране
Възстановяване на данни с помощта на Инструмент за възстановяване на данни от VAIO
Създаване на точка за възстановяване
Възстановяване на системните файлове с помощта на точката за възстановяване, когато не може да се стартира Windows