VAIO Ръководство на потребителя Серии SVS13A1/SVS1311/SVS1511

Задача

# Свързване/Откачане на порт-репликатор

Можете да свържете компютъра VAIO към порт-репликатор (не се доставя в комплекта).

## За да свържете порт-репликатор

1. Изключете компютъра VAIO и всички периферни устройства, свързани към компютъра, и разкачете устройствата от компютъра.

Съвет

- Изключете променливотоковия адаптер и кабелите, свързани към порта за монитора и HDMI изходния порт на компютъра VAIO. Не можете да свържете компютъра VAIO към порт-репликатор, когато тези кабели са свързани.

1. Свържете порт-репликатора към променливотоков захранващ източник.

Включете единия край на захранващия кабел (1) към променливотоковия адаптер (2), а другия край към AC електрически контакт (3).
След това свържете кабела от променливотоковия адаптер към порт DC IN (4) на порт-репликатора.
Индикаторът DC IN светва.

1. Махнете капака на конектора за порт-репликатор на дъното на компютъра VAIO.

Забележка

- Капакът на конектора за порт-репликатор може да се отстранява трудно. Внимавайте да не повредите компютъра VAIO или капака, като упражните силен натиск, когато отстранявате капака. Запазете отстранения капак за бъдеща употреба.

1. Подравнете задните долни ъгли на компютъра VAIO с водачите на порт-репликатора.

Съвет

- Когато батерия с висок капацитет (не се доставя в комплекта) е монтирана към компютъра VAIO:
  плъзнете щифта по посока на стрелката (1), за да вдигнете конектора (2) на порт-репликатора. Уверете се, че щифтът поставен до края, когато свързвате порт-репликатора.

- Когато не е монтирана батерия с висок капацитет към компютъра VAIO:
  Свързване на компютъра, докато конекторът е във вдигната позиция, може повреди конекторите. Плъзнете щифта в посока, обратна на стрелката, за да свалите надолу конектора.

1. Внимателно свалете надолу компютъра VAIO и натиснете зоната, обозначена със стрелките, докато компютърът щракне на място.

Не натискайте компютъра VAIO към порт-репликатора и не упражнявайте натиск върху компютъра, тъй като така може да повредите както компютъра, така и порт-репликатора.
Забележка

- Използвайте препоръчания променливотоков адаптер, за да свържете порт-репликатора към AC захранващ източник.

- Изключете компютъра VAIO, преди да го свържете към порт-репликатора.

- Не местете компютъра VAIO, докато е свързан към порт-репликатора, тъй като порт-репликаторът може да се откачи, да причини нараняване, да се повреди или да повреди компютъра.

## За да архивирате компютъра VAIO

Можете да архивирате данните си във вграденото устройство за съхранение на порт-репликатора.
За да архивирате данните си, следвайте инструкциите на екрана, които се появяват, когато свържете компютъра VAIO към порт-репликатора. Изберете вграденото устройство за съхранение на порт-репликатора, когато се изведе предупреждение за избор на място за запаметяване на архивираните данни.
Съвет

- Трябва да извършите първоначално конфигуриране, когато архивирате за първи път данните в порт-репликатора. Следвайте инструкциите на екрана, за да извършите първоначално конфигуриране.

Забележка

- Не откачайте компютъра VAIO от порт-репликатора по време на архивирането.

- Когато настроите план за архивиране на данните в прозореца Задаване на архивиране, вашите данни ще се архивират автоматично. Ако откачите компютъра VAIO от порт-репликатора по време на планираното архивиране, данните може да се повредят. За да предотвратите повреда на данните, причинена от откачане на порт-репликатора по време на фоновото архивиране, променете или откажете плана за архивиране.

## За да откачите порт-репликатора

1. Изключете компютъра VAIO и всички периферни устройства.

1. Вдигнете компютъра VAIO от порт-репликатора.

1. Поставете отново капака на конектора за порт-репликатор на дъното на компютъра VAIO.

Забележка

- За да предотвратите загуба на данни, изключете компютъра VAIO, преди да го откачите от порт-репликатора.

Сродна тема
Части и контроли на порт-репликатора