VAIO Ръководство на потребителя Серии SVS13A1/SVS1311/SVS1511

Задача

# Възстановяване на системните файлове с помощта на точката за възстановяване, когато не може да се стартира Windows

Когато не можете да стартирате Windows, следвайте стъпките по-долу за възстановяване на системните файлове на компютъра.

1. Поставете носителя за възстановяване в оптичното дисково устройство или свържете USB флаш устройството към USB порта на компютъра VAIO, докато компютърът е в нормален режим.

1. Изключете компютъра VAIO, след което го включете отново.
   Ако използвате USB флаш устройството, натиснете клавиша F11 неколкократно, докато екранът с емблемата на VAIO изчезне.
   Ще се покаже екранът Диспечер за зареждане на Windows.

1. Натиснете бутона или , за да изберете Поправяне на Windows 7, и натиснете бутона Enter.

1. Изберете клавиатурната подредба, след което щракнете върху Напред.

Ако не е избрана подходящата клавиатурна подредба, няма да може да въведете правилно паролата.

1. Изберете операционната система, след което щракнете върху Напред.

Ще се появи екранът за избор на инструмент за възстановяване на системата.

1. Щракнете върху Възстановяване на системата (System Restore).

Ще се появи прозорецът Възстановяване на системата (System Restore).

1. Щракнете върху Напред.

1. Изберете точка на възстановяване, след което щракнете върху Напред.

Ще се появи прозорецът за потвърждение на избраната точка за възстановяване.

1. Щракнете върху Готово, за да потвърдите точката за възстановяване.

Рестартирайте компютъра VAIO, ако на прозореца се покаже подкана за рестартиране на компютъра.
Сродна тема
За архивирането
За видовете архивиране
Архивиране на данните, когато не можете да стартирате Windows
Възстановяване на данни с помощта на Инструмент за възстановяване на данни от VAIO
Създаване на точка за възстановяване