VAIO Ръководство на потребителя Серии SVS13A1/SVS1311/SVS1511

Задача

# Зареждане на USB устройство

Можете да заредите дадено USB устройство дори когато компютърът VAIO е изключен, в режим на хибернация или в режим на заспиване, като разрешите настройките за зареждане през USB.
Настройките за зареждане през USB са забранени по подразбиране.

1. Щракнете върху (Старт), Всички програми, след което върху VAIO Control Center.

1. Щракнете върху Упр. на захранване , след което върху Настройки на USB зареждане (USB Charging Settings), за да разрешите настройките.

1. Свържете дадено USB устройство към USB порта с отпечатания около него знак .

Ако зареждането не започне дори когато свържете USB устройство към USB порта, който поддържа зареждане през USB, прекъснете връзката с устройството и след това отново го свържете.
Забележка

- С разрешени настройки за USB зареждане, консумацията на енергия, когато компютърът VAIO е изключен или в режим на хибернация или режим на заспиване се увеличава, защото компютърът захранва USB порта дори когато към него не е свързано USB устройство.

- Когато настройките за зареждане през USB са разрешени, не можете да използвате функцията за отдалечено събуждане за USB устройството, свързано с USB порта, който поддържа зареждане през USB.