VAIO Ръководство на потребителя Серии SVS13A1/SVS1311/SVS1511

Справка

# Съвместим носител “Memory Stick”

В слота за “Memory Stick” на компютъра VAIO може да се включват следните размери и типове носители:

- “Memory Stick Duo”

- “Memory Stick PRO Duo”

- “Memory Stick PRO-HG Duo”

- “Memory Stick Micro”

## За “MagicGate”

“MagicGate” представлява технология за защита на авторското право, разработена от Sony. Извършва се процес на удостоверяване между съвместимото с “MagicGate” устройство и “Memory Stick”, за да се провери дали могат правилно да съхраняват и възпроизвеждат данни, след което данните се шифроват. Удостоверяването се извършва и преди данните да се възпроизведат, като само когато са правилно удостоверени данните се дешифрират и възпроизвеждат. Защитените с авторски права данни могат да се възпроизвеждат само от удостоверени устройства.
Забележка

- Компютърът VAIO поддържа само “Memory Stick” с размер Duo и не поддържа “Memory Stick” със стандартен размер.

- Преди да използвате носител “Memory Stick Micro” (“M2”), го поставете в адаптер за “M2” с размер Duo. Ако поставите носителя директно в слота за носител “Memory Stick Duo” без адаптер, е възможно да не успеете да го извадите от слота.

- Компютърът VAIO е тестван и считан за съвместим с носители “Memory Stick” на Sony с обем до 32 ГБ, които са на пазара към месец януари 2012 г. Въпреки това не се гарантира съвместимост за всички носители “Memory Stick”.

- Освен за лично ползване, законът за авторски права забранява използването на всякакви записани данни с аудио и/или изображения без съгласието на съответните притежатели на авторското право. Съответно “Memory Stick” с подобни данни, защитени с авторски права, може да се използва само в рамките на позволеното от закона.

- Използвайте “Memory Stick” с емблемата на “MagicGate”, за да се възползвате от тази технология.

- Слотът “Memory Stick” на компютъра VAIO не поддържа технологията “MagicGate” на “Memory Stick” с капацитет до 256 MB.

- Ако използвате носител “Memory Stick” на място, изложено на статично електричество или електрически шум, е възможно съхраняваните данни да се загубят.

- Максималният възможен размер за даден файл на носител “Memory Stick PRO Duo” или “Memory Stick PRO-HG Duo” е по-малък от 4 ГБ, както е указано в спецификацията на файловата система.

Сродна тема
За носителя “Memory Stick”
Поставяне/изваждане на носител “Memory Stick”
Форматиране на носител “Memory Stick”
Бележки за използването на носител “Memory Stick”